open-index/open-wikipedia-markdown huggingface dataset:
Phở

250px|regs|duimnael|'n Bord phở

**Phở** is 'n tradisionele Viëtnamese noedelsop. Dit bevat rysnoedels, kruie en meestal beesvleis. Die rysnoedels kom oorspronklik uit China, terwyl die sous waarskynlik van Franse afkoms is.

Die gereg het sy oorsprong in die vroeë 20ste eeu in die noorde van Viëtnam gehad. Die eerste Phở-restaurante is in die 1920's in Hanoi geopen. Phở het na verskeie lande oor die wêreld versprei. Dit word as die simbool van die Viëtnamese kookkuns beskou.

## Eksterne skakels 
*
Kennaway Girls

duimnael|Portret van sir George Grey as Goewerneur van die Kaapkolonie

Die **Kennaway Girls** was 'n immigrasieskema tydens die Kaapse grensoorloë om die blanke bevolking van Brits-Kaffraria te versterk.

Vroeg in 1857 het sir George Grey 'n duisend lede van die gedemobiliseerde lede van die Duitse Legioen op die Kaapse Oosgrens gevestig. Die groot getal ongetroudes onder hulle was 'n bron van kommer vir die owerheid. 'n Groep van 153 Ierse weesmeisies is gewerf en met die skip *Lady Kennaway* na Oos-Londen gestuur. Daar en op King William's Town, Grahamstad, Peddie en Alice het die meeste werk gevind. Almal het nie met Duitse soldate getrou nie en almal het ook nie werk gevind nie. In die oë van die owerheid was hierdie immigrasiepoging minder geslaagd. Daarom het Grey die volgende jaar nog 'n 1&nbsp;600 Duitsers in Brits-Kaffraria gevestig.

Om 'n afstammeling van 'n Kennaway Girl te wees is in sekere kringe as 'n statussimbool beskou. Die Lady Kennaway Hotel in Oos-Londen herdenk hierdie groep meisies.

Nadat al die passasiers ontskeep is en die skip die hawe weer verlaat het, het die seilskip op 25 November 1857 in 'n kwaai suidoosterstorm in die mond van die Buffelsrivier (Oos-Kaap) vergaan.

## Bibliografie 
* Turner, Malcolm: Shipwrecks and salvage in South Africa – 1505 to the present. Kaapstad: Struik, 1998. 
* http://archiver.rootsweb.ancestry.com
* http://bygonesandbyways.blogspot.com
* www.cliohres.net
* www.eastlondon.labyrinth.com
* www.wrecksite.eu
Gentoo

Die Amerikaanse seilskip **Gentoo** het die Afrikaanse taal met die woord jentoe (of gentoe) as 'n sinoniem vir prostituut verryk.

In 1851 het die Britse owerheid 46 jong Ierse meisies gehuur om as huisbediendes vir die gegoede burgers in Kaapstad te kom werk. Aan boord van Ierland na Kaapstad het dit reeds tussen die bemanning en die meisies so vrolik gegaan dat die inwoners van Kaapstad geskok was toe hulle daarvan verneem. Boonop het die skip by Northumberlandpunt by Struisbaai op die rotse geloop. Van die oorlewende meisies het nie by hul werkgewers gebly nie, maar in die bordele in Koningin Victoriastraat (destyds bekend as New Street) en Keeromstraat verdwyn.

In die dorpie L'Agulhas is 'n Gentoolaan. Die juiste feite omtrent die hele gebeure rondom die meisies het nooit heeltemal aan die lig gekom nie.

## Bibliografie 
* Green, Lawrence G.: South African Beachcomber. Memories of the people of the shore and the stories they told; sand and dunes and treasure, seabirds and creatures of the sea; and personal impressions of certain islands in African waters. Kaapstad: Howard B. Timmins, 1958.
* McCracken, Donal P.: A minority of a minority of a minority: the Irish in South Africa. Pisa: Pisa University Press, 2009.  (op internet)
* Turner, Malcolm: Shipwrecks and salvage in South Africa – 1505 to the present. Kaapstad: Struik, 1988. 
* www.cliohres.net
* www.dsae.co.za
Frankfurter Allee

220px
**Frankfurter Allee**
----

**20px Straat in Berlyn**  
----

**Aangelê**

Begin van 18de eeu

----

**Herbou**

Tussen 1950 en 1960

----

**Bedoel vir**

Padverkeer

----

Die **Frankfurter Allee** ("Frankfurtse Laan") is een van die oudste verkeersare in Berlyn. Dit is die verlenging van die Karl-Marx-Allee in die rigting van Frankfurt (Oder), maak deel uit van die belangrike federale roetes (*Bundesstraßen*) 1 (die vroeëre Rykspad of *Reichsstraße* 1) en 5 en loop oor 'n afstand van 3,6 kilometer deur die Berlynse stadsdele Mitte, Friedrichshain en Lichtenberg.

## Geskiedenis 
duimnael|links|Een van die Oos-Duitse bewind se mees ambisieuse woningbouprojekte is langs die destydse Stalinallee verwesenlik. Die straat was danksy sy breedte geskik vir politieke betogings en militêre parades
duimnael|links|Frankfurter Allee in die aandskemer
Die straat is oorspronklik in 1708 deur markgraaf Albrecht Friedrich von Brandenburg-Schwedt as militêre pad aangelê. Tussen 1824 en 1872 is die straat, wat die historiese middestad van Berlyn met Frankfurt an der Oder verbind het, *Frankfurter Chaussee* genoem. 'n Gedeelte daarvan, wat tussen die (destydse) *Frankfurter Tor* ("Frankfurtse Poort") en die Berlynse stadsgrens geleë was, is op 20 September 1872 volgens 'n kabinetsbesluit hernoem tot *Frankfurter Allee*. Verdere oostelike seksies van die straat het later hul eie name gekry: *Alt-Friedrichsfelde*, *Alt-Biesdorf*, *Alt-Kaulsdorf* en *Alt-Mahlsdorf*. Anderkant die stadsgrens het dit as *Berliner Straße* bekendgestaan.

Ter geleentheid van Josef Stalin se sewentigste verjaardag is die hele laan in 1949 na *Stalinallee* ("Stalinlaan") hernoem. In 1961 is die straatnaam volgens die beleid van destalinisering in die destydse Duitse Demokratiese Republiek nog eens verander. Die gedeelte tussen Alexanderplein (*Alexanderplatz*) en die (nuwe) *Frankfurter Tor* is ter ere van Karl Marx hernoem na Karl-Marx-Allee, terwyl die seksie tussen Frankfurter Tor en Alt-Friedrichsfelde weer sy oorspronklike naam Frankfurter Allee gekry het.

Dié straat was een van die hoofroetes waarop die Rooi Leër in die voorjaar van 1945 die Berlynse middestad binnegemarsjeer het. Tydens die militêre gevegte is, net soos gedurende die geallieerde lugaanvalle op Berlyn, baie geboue aan weerskante van die straat vernietig.

Ná die oorlog is veral vroue - sogenaamde *Trümmerfrauen* - en 'n spesiale trein ingespan om die ruïnes te verwyder. Die opruimwerk het tot in die middel van die 1950's voortgeduur. Gaandeweg het nuwe woongeboue ontstaan, terwyl sommige straathoeke in klein groen ruimtes omgeskep is.

As gevolg van oorlogshandelinge is naas ongetelde woonstelgeboue ook fabriekgeboue (die masjienefabriek H. F. Eckert en die likeurfabriek Mampe), 'n groot afdelingswinkel op die hoek van Möllendorffstraße en groot dele van die treinstasie in Lichtenberg vernietig.

## Eksterne skakels
Ford Sierra RS Cosworth

duimnael|Ford Sierra RS Cosworth (1986)
duimnael|Ford Sierra RS Cosworth 4x4 (1992)
duimnael|Ford Sierra RS500 by Essen Motorskou 2011
duimnael|Ford Sierra RS500

Die **Ford Sierra RS Cosworth** was 'n hoëverrigtingweergawe van die produksie-Ford Sierra. Dit was die resultaat van 'n Ford Motorsportprojek wat ten doel gehad het om 'n algehele wenner vir Groep A-motorwedrenne in Europa te produseer.

## RS Cosworth '86 
Enjin:
* R4 2,0 liter (1993 cc), 4 kleppe per silinder, DBNA
* Turboaanjaer: Garrett T3
* Toevoerstelsel: elektroniese brandstofinspuiting Marelli-Weber
* Drukverhouding: 8.0: 1
* Boor x slag: 90,80 × 76,95 mm
* Maksimumkrag: 204 kW (150 kW) teen 6000 opm
* Maksimumwringkrag: 277 Nm teen 4500 opm

Verrigting:
* Versnelling 0-100 km/h: 6.8 s
* Versnelling 0-160 km/h: 16.1 s
* Maksimumspoed: 230 km/h

## Cosworth RS500 '87 
Enjin:
* R4 2.0 liter (1993 cc), 4 kleppe per silinder, DBNA
* Turboaanjaer: Garrett T04
* Toevoerstelsel: elektroniese brandstofinspuiting Jetronic
* Drukverhouding: 8.0: 1
* Boor x slag: 90,80 × 76,95 mm
* Maksimumkrag: 227 kW (167 kW) teen 6000 opm
* Maksimumwringkrag: 277 Nm teen 4500 opm

Verrigting:
* Versnelling 0-100 km/h: 6.1 s
* Maksimumspoed: 248 km/h

## RS Cosworth 4x4 '90 
Enjin:
* R4 2.0 liter (1993 cc), 4 kleppe per silinder, DBNA
* Turboaanjaer: Garrett T3
* Toevoerstelsel: elektroniese brandstofinspuiting Marelli-Weber
* Drukverhouding: 8.0: 1
* Boor x slag: 90,80 × 76,95 mm
* Maksimumkrag: 220 kW (162 kW) teen 6250 opm
* Maksimumwringkrag: 290 Nm teen 3500 opm

Verrigting:
* Versnelling 0-100 km/h: 5.6 s
* Versnelling 0-160 km/h: 14.9 s
* Maksimumspoed: 230 km/h
Museum of London

220px220px
**Museum of London**

**in die Barbican Centre**  
**Londen**

----

**Stigting**

1976

----

**Direkteur**

Sharon Ament

----

**Toegang**

Gratis vir die publiek

----

**Moltreinstasies**
40px 
St Paul's (300 m)
Barbican (300 m)
Moorgate (600 m)
 
----

**Webtuiste**
*museumoflondon.org.uk*

duimnael|links|Die *Museum of London* se pronkstuk is die seremoniële koets van die *Lord Mayor*, die burgemeester van die *City of London*, wat jaarliks vir die feestelike ''Lord Mayor's Show''-optog in November gebruik word
duimnael|links|'n Plakkaat wat die *Anglo-American Exposition* geadverteer het wat tussen Mei en Oktober 1914 in Londen gehou is
Die **Museum of London** dokumenteer die geskiedenis van Londen vanaf die prehistoriese tydperk tot die moderne tyd. Die museum is naby die ou stadsmuur, *London Wall*, en die *Barbican Centre* geleë en maak deel uit van die Barbican-gebouekompleks wat in die 1960's en 1970's ontstaan het toe 'n buurt in die City of London, wat gedurende die Tweede Wêreldoorlog swaar deur Duitse bomaanvalle geraak is, op 'n innovatiewe manier herontwikkel is.

Die museum is binne kort loopafstand van die St. Paul's-katedraal op die hoek van een van die oudste buurte in die Britse hoofstad en vlakby die oorblyfsels van die Romeinse stadsmuur geleë. Dit word gemeenskaplik bestuur en befonds deur die City of London Corporation en die *Greater London Authority (GLA)*, die strategiese bestuursliggaam vir Groter Londen.

In Maart 2015 het die Museum planne aangekondig om sy uitstallings vanaf die Barbican-kompleks na die nabygeleë Smithfield Market te verskuif. Die koste vir dié verskuiwing, wat teen 2021 voltooi sal wees, word op £70 miljoen beraam.

## Eksterne skakels 
*  Amptelike webwerf
Paradise Cay

**Paradise Cay** is 'n nedersetting, 3&nbsp;km suid van Point San Quentin, in die noordweste van Kalifornië. Dit is 'n nie-geïnkorporeerde enklave wat deur die dorp Tiburon in Marin County omring word.
Kroon van die Ryk

Die **Kroon van die Ryk** (Sardies: *Corona de Logu*) was ’n politieke instelling in Sardinië wat tydens die land se Giudicati-era (inheemse koninkryke van omstreeks 900 tot 1420) soos ’n wetgewer opgetree het.

Dit was saamgestel uit die *majorales* (of "wyse manne") van elke streek, sowel as die plaaslike *píscamos* (biskoppe), en die doel daarvan was om die regter-konings (*judiches*) te adviseer. Die *majorales* was gewoonlik óf familie van die regter-konings óf het behoort tot betroubare plaaslike families. Dit was eintlik byna identies aan die *witenagemot* van die Angel-Saksiese Engeland in beide die samestelling van die amptenare en die doel daarvan. Die kroon het die regter-koning benoem en die oppergesag toegeken, terwyl hy hom die reg voorbehou het om wette te bekragtig wat die hele ryk geraak het.

Die regter-koning was die oppermagistraat van die kroon, hoewel hy vervang kon word deur ’n *curadore* (’n soort president) of *majore* (’n soort burgemeester) indien nodig. Die vergaderings was in die hoofstad (of waar ook al die regter-koning gewoon het).

Die Sardiese woord *logu* beteken letterlik "plek", maar wanneer dit met ’n hoofletter begin, beteken dit die Giudicati.

## Verwysings 
* 15px Hierdie artikel is vertaal uit die Engelse en die Italiaanse Wikipedia
Nij Beets

**Nij Beets** (Wes-Fries: *Nij Beets*) is 'n dorp in die Nederlandse provinsie Friesland. Die dorp lê 12&nbsp;km suidwes van Drachten en ressorteer onder die munisipaliteit Opsterland (Wes-Fries: *Opsterlân*).

## Bevolking 
## Beeldbepalende geboue 

Lêer:Nij Beets museum It Damhus.jpg|Museum 'It Damshûs
Lêer:Nij-Beets.JPG

## Bekende boorlinge 
* Dirkje Postma (1951), longarts en hoogleraar in patofisiologie aan die Universiteit van Groningen

## Eksterne skakels 
*
Bob Hoskins

**Robert William** "**Bob**" **Hoskins, Jr.** (26 Oktober 1942 –  29 April 2014) was 'n Engelse filmster en komediant. Hoskins is bekend vir sy rol in rolprente soos "*The Long Good Friday*", "*Mona Lisa*" en "*Who Framed Roger Rabbit*". Hy het 'n Bafta- en 'n Golden Globe-prys vir sy rol as George in *Mona Lisa* ontvang.

## Biografie 
**Robert William Hoskins, Jr.** is op 26 Oktober 1942 in St. Bury Edmunds, West Suffolk in die Verenigde Koninkryk gebore.

Hoskins kondig sy aftrede op 8 Augustus 2012 aan nadat hy in 2011 met Parkinson se siekte gediagnoseer is. Hy is op 29 April 2014 by sy huis in Londen in die noorde van Engeland aan longontsteking oorlede.

## Verwysings 
## Eksterne skakels 
*
Sasol-tydren

Die **Sasol-tydren** is 'n internasionale tydren wat deur die Suid-Afrikaanse Motorsportklub (SAM) georganiseer word in die Mpumalangaprovinsie in Suid-Afrika. Die byeenkoms is tans 'n rondte van die Afrika-tydrenkampioenskap en die Suid-Afrikaanse tydrenkampioenskap.

Die byeenkoms is die eerste keer in 1992 gehou as 'n rondte van die Suid-Afrikaanse tydrenkampioenskap en plaaslike bestuurders het die geskiedenis oorheers. Die byeenkoms het in 2011 internasionale status verkry met Suid-Afrika se hertoetrede tot die Afrika-tydrenkampioenskap. Die veelvuldige Suid-Afrikaanse kampioen, Jan Habig, is die suksesvolste bestuurder in die tydren se geskiedenis met ses oorwinnings in die agt jaar van 1999 tot 2006, elke keer in 'n Volkswagen Polo. Enzo Kuun en Serge Damseaux het elk vier oorwinnings behaal.

## Wennerslys 
Bron, gedeeltelik uit: http://www.africanrallychampionship.com/2014/2014%20Sasol%20Rally%20Guide%201%20V4.pdf
Ford Fiesta S2000

Die **Ford Fiesta S2000** is 'n Super 2000-tydrenmotor gebou deur M-Sport. Dit is gebaseer op die Ford Fiesta produksiemotor. Dit het sy rendebuut by die 78ste *Rallye Monte Carlo* in 2010 gemaak, met die fabriekspan M-Sport en bestuurders Mikko Hirvonen en Julien Maurin. Hirvonen het die tydren gewen.

'n Identiese motor was vir 'n paar jaar in Suid-Afrikaanse tydrenne in aksie, bestuur deur die suksesvolle Mark Cronje.

## Super 2000 Wêreldtydrenkampioenskap-oorwinnings 
duimnael|links|500px|Henning Solberg in Rally Bulgaria, 2010
duimnael|regs|550px|Jari Ketomaa in Rally Finland, 2010
Hyundai i20 WRC

Die **Hyundai i20 WRC** is 'n wêreldtydrenmotor wat deur Hyundai gebou is vir gebruik vanaf die 2014 Wêreldtydrenkampioenskap. Dit is gebaseer op die Hyundai i20 subkompakte motor, en onthul by die 2012 Paryse Motorskou. Die bekendstelling van die i20 merk Hyundai se terugkeer na die Wêreldtydrenkampioenskap na tien jaar se afwesigheid.  Die motor het sy eerste mededingende verskyning by die 2014 Monte Carlo-tydren gemaak.

Die motors word voorberei deur Hyundai se prestasie-afdeling, Hyundai Motorsport, by 'n werkswinkel in Frankfurt, Duitsland, en bestuur deur Thierry Neuville, met Juho Hänninen, Chris Atkinson en Dani Sordo as deel van die span se verdere inskrywings. 'n Derde i20 sal in die Portugese tydren vir Sordo gereed wees, met 2011 Produksiemotorwêreldtydrenkampioen Hayden Paddon in die derde motor in sewe tydrenne tydens die tweede helfte van die seisoen. Bykomende ontwikkelingswerk is uitgevoer deur Bryan Bouffier.

Vir 2015 is jaers Thierry Neuville, Dani Sordo en Hayden Paddon behou. Daarbenewens sal die Nederlander Kevin Abbring die hooftoetsbestuurder vir die nuwe Hyundai i20 WRC wees.

## Oorwinnings vir die Hyundai i20 WRC 
## Sien ook 
* Monte Carlo-tydren
* Citroën DS3 WRC
* Ford Fiesta RS WRC
* Ford Focus RS WRC
* Mini John Cooper Works WRC
* Toyota Yaris WRC
* Volkswagen Polo R WRC

## Verwysings
Kruid

duimnael|160px|links|Gedroogde kruie in glashouers verpak.
duimnael|250px|'n Bondel tiemieblare.
[duimnael|220px|[Basilie en groen uie, algemene kruie.]]

**Kruie** is enige plante of plantdele wat gebruik word vir die geur van kos, aroma, medisyne, of parfuum. Kulinêre gebruik onderskei tipies kruie van speserye. Kruie verwys na die lowerryke groen dele van 'n plant (hetsy vars of gedroog), terwyl 'n "spesery" 'n produk is van 'n ander deel van die plant (gewoonlik gedroog), insluitende sade, bessies, bas, wortels en vrugte.

In botaniese Engels word die woord "plant" ook gebruik as 'n sinoniem vir "kruidagtige plant".

Kruie het 'n verskeidenheid van gebruike insluitend kulinêre, medisinale, en in sommige gevalle godsdienstige gebruik. Algemene gebruik van die term "kruie" verskil tussen voedselkruie en medisinale kruie. In medisinale of geestelike gebruik, kan enige deel van die plant beskou word as "kruie", insluitend blare, wortels, blomme, sade, hars, wortels, bas, bessies en soms die opperhuid of selfs ander gedeeltes van die plant.

## Eksterne skakels 
*
Basilie

**Basiliekruid, Thaise basilie of soetbasilie** is 'n algemene naam vir die kulinêre plante *Ocimum basilicum* van die familie *Lamiaceae* (minte), soms ook bekend as '''Saint Joseph's Wort''' in sommige Engelssprekende lande.

Basilie is moontlik inheems aan Indië,  waar dit reeds vir meer as 5000 jaar gekweek word. Die Griekse skrywers Theophrastus en Dioscorides was deeglik vertroud daarmee. Dit is 'n halfgeharde eenjarige plant, bekend as 'n prominente kulinêre plant in Italiaanse kookkuns, en speel ook 'n belangrike rol in die Suidoos-Asiatiese kookkuns van Indonesië, Thailand, Maleisië, Viëtnam, Kambodja, Laos en Taiwan. Afhangende van die spesie en kultivar, kan die blare 'n bietjie soos anys proe, met 'n sterk, skerp, dikwels soet reuk.

Daar is baie variëteite van *Ocimum basilicum*, asook verskeie verwante spesies of spesiebasters wat ook basiliekruid genoem word. Die tipe wat gebruik word in Italiaanse kos is basiliekruid, in teenstelling met Thaise basilie (*O. basilicum var. thyrsiflora*), suurlemoenbasilie (*Ocimum × citriodorum*) en heilige basiliekruid (*Ocimum tenuiflorum*), wat gebruik word in Asië. Terwyl die mees algemene spesies van basiliekruid as eenjarige plante gekeek word, is sommige variëteite meerjariges in warm, tropiese klimaat, insluitende die heilige basiliekruid en 'n kultivar wat bekend staan as 'African Blue'.

## Verwysings
Granaat (vrug)

:*Hierdie artikel handel oor die plant en sy vrug. Vir die halfedelsteen, sien granaatsteen.*

**Granaat**, botaniese naam *Punica granatum*, is 'n vrugdraende bladwisselende struik of klein boom wat tussen 5 en 8 m (16-26 vt) hoog word. In die Noordelike Halfrond is die vrugte tipies in seisoen van September tot Februarie en in die Suidelike Halfrond van Maart tot Mei. As ongeskonde arils of sap, word granate gebruik in kook, bak, maaltydgarnering, sapversnitte, smoothies, en alkoholiese drank, soos skemerkelkies en wyn.

Die granaat het ontstaan in die streek van Iran na die noorde van Indië, en is sedert antieke tye in die Middellandse See-streek verbou. Dit is in Latyns-Amerika en Kalifornië ingevoer deur die Spaanse setlaars in 1769.

## Eksterne skakels 
* 
*
Deportivo Cali

**Deportivo Cali** is 'n Colombiaanse sokkerklub in Cali, Colombia. Die klub se stadion is Estadio Deportivo Cali. Deportivo Cali is een van die beste sokkerspanne in Suid-Amerika. Hulle het die nasionale kampioenskappe in 1965, 1967, 1969, 1970, 1974, 1996, 1998, 2005-II en 2015-I gewen.

## Eksterne skakels 
*
Kgosi

[duimnael|Die koning van die [Royal Bafokeng-nasie, Kgosi Leruo Molotlegi (middel), saam met personeel van die Amerikaanse ambassade van Pretoria, net voor die wedstryd tussen die nasionale sokkerspanne van die VSA en Ghana tydens die FIFA Sokker-Wêreldbekertoernooi in 2010 op 25 Junie 2010 in die Royal Bafokeng-stadion, Rustenburg, Suid-Afrika.]]

'n **Kgosi** (Tswana-uitspraak: [qʰʊ.si]) is die titel vir 'n oorerflike leier van 'n Batswanastam.

## Gebruik 
Die woord "kgosi" is 'n Setswanaterm vir "koning" of "hoof". Verskeie affikse kan bygevoeg word om die woord se betekenis te verander: voeg die voorvoegsel *di* by, dit skep die meervoudsvorm '**; die vroulike agtervoegsel **' vorm die woord '**; en die byvoeglike agtervoegsel **', wat "groot" beteken, skep '''', die woord vir "hoogste leier".

Dit is 'n naam wat dikwels aan jong seuns gegee word in Botswana en omliggende gebiede waar Tswanasprekende mense woon. Die kantoor van die stamleierskap word die "bogosi" genoem, terwyl die persoon wat die amp aanvaar, die "kgosi" is.

## Verpligtinge 
Die Bogosi-wet van 2008 definieer die magte van dikgosi. Volgens die Bogosi-wet het die kgosi van 'n stam verskeie pligte: om die stam te bestuur, kgotla-vergaderings te organiseer en die reëls en advies van die nasionale regering en die lede van die stam te volg. Die dikgosi van die agt belangrikste Batswanastamme word outomaties lede van die "Ntlo ya Dikgosi", 'n raadgewende liggaam binne die Parlement van Botswana in Gaborone.

Die kgosi het die vermoë om 'n mothusa kgosi aan te stel, wat as 'n waarnemende leier optree terwyl die kgosi tydelik nie in staat om sy of haar pligte uit te voer nie. Dit is anders as die motshwarelela bogosi, 'n kantoor wat geskep word wanneer die kgosi permanent nie in staat is om sy of haar pligte uit te voer nie en 'n plaasvervanger-kgosi dus nodig is.

## Verwysings 
*  
*  
*  
*
(706765) 2010 TK7

**2010 TK7** is die eerste Aarde-trojaan wat ontdek is; die asteroïde lê voor die Aarde in sy wentelbaan om die Son. Trojane kan die beste beskryf word as ’n voorwerp by ’n Lagrange-punt (’n stabiele ligging waar swaartekrag en middelpuntvliedende kragte mekaar balanseer) 60&nbsp;grade voor of agter ’n groot wentelende liggaam, in ’n soort 1:1-verhouding van wentelperiodes. Sulke voorwerpe is vroeër ontdek in die wentelbane van Mars, Jupiter, Neptunus en die Saturnus-mane Tethis en Dione.

links|thumb|220px|'n Illustrasie van .
duimnael|links|220px|Die illustrasie wys die Aarde se Lagrange-punte (nie volgens skaal nie); die ovale om L4 en L5 wys die moontlike bane van trojane.
2010&nbsp;TK7 het ’n deursnee van sowat 300&nbsp;m.

## Eienskappe 
2010 TK7 het ’n absolute ligsterkte van sowat 20,8&nbsp;magnitude. As die albedo as 0,1 aanvaar word, is die geraamde deursnee sowat 300&nbsp;m. Geen spektraaldata is nog bekend om sy samestelling vas te stel nie. Die asteroïde sal ’n oppervlakswaartekrag hê van minder as ’n 20&nbsp;000ste dié van die Aarde.

Toe dit ontdek is, het dit elke 365,389&nbsp;dae ’n wentelbaan om die Son voltooi, in vergelyking met die Aarde se 365,256&nbsp;dae. Sy langtermyn-wentelperiode sal egter met die Aarde s’n ooreenstem solank hy in sy huidige posisie bly. In sy eksentrieke wentelbaan (e&nbsp;= 0,191) wissel 2010&nbsp;TK7 se afstand van die Son af jaarliks tussen 0,81 en 1,19 astronomiese eenhede (AE). Sy wentelvlak vorm ’n hoek van sowat 21&nbsp;grade met die vlak van die sonnebaan.

Trojane bly nie reg by die Lagrange-punte nie, maar beweeg verder en nader daaraan. Dit neem 2010&nbsp;TK7 altesaam 395&nbsp;jaar om ’n siklus (heen en weer) te voltooi. Die pad wat die asteroïde beweeg, vorm so ’n lang ovaal dat hy hom soms amper aan die teenoorgestelde kant van die Son as die Aarde bevind. Hy kom nooit nader as 20&nbsp;miljoen&nbsp;km van die Aarde af nie; dit is meer as 50 keer die afstand na die maan. In 2010/2011 was 2010&nbsp;TK7 by sy naaste punt aan die Aarde, wat help lei het tot sy ontdekking.

Die asteroïde se wentelbaan het chaotiese eienskappe, wat langtermynvoorspellings bemoeilik. Voor 500&nbsp;n.C. kon dit by die Son-Aarde se L5-punt (60&nbsp;grade agter die Aarde) voorgekom het, voordat dit via L3 na L4 gespring het.

## Verwysings 
* 

## Eksterne skakels 
* 2010 TK7 in die MPC-databasis
* Nasa-animasie van 2010 TK7 se beweging
* 15px Hierdie artikel is vertaal uit die Engelse Wikipedia
Trojaan (sterrekunde)

[250px|duimnael|Die trojaanpunte is rooi en hulle is L4 en L5 gemerk; hulle kom voor in die [wentelbaan van ’n sekondêre voorwerp soos ’n planeet (blou) wat om ’n primêre voorwerp soos ’n ster (geel) wentel. Die ander Lagrange-punte is L1 tot L3.]]
250px|duimnael|Jupiter se trojaan-asteroïdes (in groen) voor en agter die planeet in sy wentelbaan. Ook op die illustrasie is die asteroïdegordel (wit) en die Hilda-familie asteroïdes (bruin), wat deur verskeie L-punte beweeg.

’n **Trojaan** in sterrekunde is ’n kleinplaneet of natuurlike satelliet (maan) wat ’n wentelbaan deel met ’n planeet of groter maan, maar nie daarmee bots nie omdat hulle vasgevang is by een van die twee stabiele Lagrange-punte, L4 en L5 (ook trojaanpunte genoem), wat onderskeidelik sowat 60&nbsp;grade voor en agter die groter voorwerp in sy wentelbaan voorkom. Trojane word soms ook Lagrange-voorwerpe genoem. 

Lagrange-punte is posisies van stabiele swaartekrag – die punte waar die gesamentlike swaartekragaantrekking van twee groot liggame (soos ’n planeet en die ster waarom hy wentel) die presiese middelpuntsoekende krag verskaf wat nodig is sodat die trojaan saam met die kleiner liggaam om die groter liggaam kan wentel en dié wentelbaan stabiel bly.

In 2011 het Nasa die ontdekking aangekondig van 2010&nbsp;TK7, die eerste Aarde-trojaan.

## Planete met trojane 
Die term "trojaan" is oorspronklik gebruik vir die trojaan-asteroïdes van Jupiter wat naby die planeet se L4- en L5-punt voorkom. Hulle is genoem na karakters uit die Griekse mitologie se Trojaanse Oorlog. Sterrekundiges glo Jupiter se trojane is net so talryk as die asteroïdes in die asteroïdegordel.

Later is voorwerpe by die Lagrange-punte van Mars, Neptunus, die Aarde, Uranus en Venus gevind. 

Saturnus het die enigste trojaan-mane bekend: om sy mane Tethis en Dione. Die planeet self het nie sover bekend trojane nie.

## Verwysings 
*15px Hierdie artikel is vertaal uit die Engelse Wikipedia
Dille

**Dille** (*Anethum graveolens*) is 'n eenjarige kruieplant in die selderyfamilie *Apiaceae*. Dit is die enigste spesie van die genus *Anethum*.
3753 Cruithne

**3753 Cruithne** (IFA: kru:'i:njə) is ’n Aten-asteroïde wat saam met die Aarde in ’n wentelbaan om die Son is. Dit wentel van die Aarde af gesien in ’n boonvormige baan wat eindelik ’n hoefyster vorm. Dit word soms verkeerdelik die Aarde se "tweede maan" genoem. Cruithne wentel egter nie om die Aarde nie en bevind hom soms aan die ander kant van die Son; dit is dus nie ’n maan nie. ’n konfederasie van vroeë stamme in Ierland.

## Grootte en wentelbaan 
links|duimnael|Dit lyk of Cruithne en die Aarde mekaar volg omdat hul wentelperiodes dieselfde is.
links|duimnael|Van die Aarde af gesien lyk dit of Cruithne ’n boonvormige wentelbaan volg.
Hoewel nie geglo word Cruithne se wentelbaan is op die lang duur stabiel nie, toon navorsing dit is al lank met die Aarde se wentelbaan gesinchroniseer. Daar is geen gevaar dat dit binne die volgende miljoene jare met die Aarde sal bots nie, indien ooit. Die twee liggame se wentelvlakke verskil met 19,8°. 

Cruithne, met ’n skynbare magnitude van hoogstens 15,8 wanneer dit naby die Aarde is, is dowwer as Pluto.

Cruithne volg eintlik twee wentelbane om die Son, een effens kleiner en vinniger as die Aarde s’n en een effens groter en stadiger. Dit verander elke nou en dan van wentelbaan vanweë die Aarde se invloed. Wanneer dit in die kleiner, vinniger baan is en die Aarde van agter af inhaal, kry dit wentel-energie van die Aarde af en beweeg dit na die groter, stadiger wentelbaan. 

Dit raak dan al hoe meer agter by die Aarde en eindelik haal die Aarde dit weer van agter af in. Cruithne staan dan wentel-energie aan die Aarde af en beweeg weer na die kleiner, vinniger baan – en so begin ’n nuwe siklus. Die siklus het geen waarneembare invloed op die lengte van die jaar nie, want die Aarde se massa is meer as 20&nbsp;miljard keer dié van Cruithne.

## Soortgelyke kleinplanete 
Nog voorwerpe met soortgelyke wentelbane is sedertdien naby die Aarde ontdek, soos 54509&nbsp;YORP, (85770)&nbsp;1998&nbsp;UP1, 2002&nbsp;AA29 en 2009&nbsp;BD. 2010&nbsp;TK7 is die eerste en enigste Aarde-trojaan wat nog ontdek is.

Janus en Epimetheus, twee natuurlike satelliete van Saturnus, het ook sulke boonvormige wentelbane, wat eenvoudiger as Cruithne s’n is, maar op dieselfde beginsel werk.

## Verwysings 
## Eksterne skakels 
*Paul Wiegert se webblad oor Cruithne
*Java-gebaseerde animasies wat Cruithne se wentelbaan wys
*15px Hierdie artikel is vertaal uit die Engelse Wikipedia
Cheslin Kolbe

**Cheslin Kolbe** (gebore te Kraaifontein op 28 Oktober 1993) is 'n rugbyspeler wat tot in 2017 vir die  in Superrugby gespeel het, en mees onlangs vir Tokyo Sungoliath in Japan speel. Sy gewone posisie is vleuel of heelagter. Hy was ook deel van Suid-Afrika se wenspan tydens die rugbywêreldbekertoernooie in 2019 en 2023.

## Skoolloopbaan 
Hy matrikuleer aan Hoërskool Brackenfell in Kaapstad, Suid-Afrika.

## Persoonlike lewe 
Kolbe is die neef van die Suid-Afrikaanse naelloper Wayde van Niekerk wat in die 200&nbsp;m en 400&nbsp;m naellope kompeteer.

## Verwysings 
## Eksterne skakels 
* Kolbe se profiel op www.itsrugby.co.uk
* SA Rugby profiel
Warwick Tecklenburg

**Warwick Tecklenburg** (gebore in Nelspruit, 22 Januarie 1987) is ’n rugbyspeler wat vir die Emirates Lions as flank speel in die Superrugbyreeks.  Hy het voorheen vir die Blou Bulle gespeel in die Curriebeker-reeks.

## Eksterne skakels 
*
*itsrugby.co.uk profile

## Verwysings
Harmonie Dameskoshuis

**Harmonie** is 'n vrouekoshuis van die Universiteit Stellenbosch. Dis in 1905 opgerig en is naby die Konservatorium geleë. Die argitekte van die gebou was die vennote John Parker en Alexander Forsyth.

## Bronne 
*  Die argitektuurwebtuiste Artefacts.co.za se inskrywing oor Harmonie. URL besoek op 27 April 2015.
François de Belleforest

[duimnael|200px|'n Bladsy uit Belleforest se vertaling van [Sebastian Münster se *Cosmographia*]]

**François de Belleforest** (Samatan, 1530 — 1 Januarie 1583) was 'n Franse skrywer, digter, en vertaler van die Renaissance-era. Belleforest se belangstellings as skrywer het gewissel tussen kosmografie, moraliteit, letterkunde en geskiedenis. Hy het die eerste Franse pastorale roman gepubliseer in 1571, *La Pyrénée* (ook bekend as *La Pastorale amoureuse*). Sy *Histoires tragiques* (1566–1583) is 'n vertaling en aanpassing van verhale deur die Italianer Matteo Bandello. Een van die stories uit hierdie sewe-volume werk word vandag gereken as 'n moontlike bron vir William Shakespeare se *Hamlet*.

## Geselekteerde werke 
* ''La chasse d'amour* (gedigte), 1561.
* *Continuation des histoires tragiques, contenant douze histoires tirées de Bandel...*, vertaling van Matteo Bandello, 1559.
* *Histoires tragiques*, vertaling van Matteo Bandello, 7 volumes, 1566-1583.
* *Les Amours de Clitophon et de Leucippe* deur Achilles Tatius, 1568.
* *L’histoire universelle du monde*, 1570
* *La Pyrénée* (of *La Pastorale amoureuse*), 1571.
* *Harengue militaires, et concions de princes, capitaines, embassadeurs, et autres manians tant la guerre que les affaires d'Estat ... Recueillis et faictes Françoyses*, deur Françoys de Belle-Forest. Parys, Nicolas Chesneau, 1572
* *La Cosmographie universelle de tout le monde*. Parys, 1575. Nicolas Chesneau en Michel Sonnius. Franse vertaling van die *Cosmographia* van Sebastian Münster.
* *Grandes Annales et histoire générale de France*, 1579.
* *Les sentences illustrés de M.T. Ciceron Et les apophthegmes, avec quelquel sentences de piete, recueillies de mesme Ciceron. Aveei les plus remarquables sentences tant de Terence... et de... Demosthene. Le tout Traduit nouvellement de Latin en Français par François de Belle-forest, Commingeoiis. Reveu & corrige*. Jacob Stoer, (Geneva): 1609.
* *Les chroniques et annales de France, dès l'origine des François, & leur venue en Gaule*. Pierre Chevalier, 1621. Laaste uitgawe en die volledigste van die *Chroniques'' van Nicole Gilles, eerste gepubliseer in 1525.
Sandfontein

**Sandfontein** is 'n dorp in die Noordwesprovinsie van Suid-Afrika. Die dorpie is in die Moses Kotane Plaaslike Munisipaliteit wat onder die Bojanala-distriksmunisipaliteit ressorteer.

Die plek moet nie verwar word met hoewes (ook 'n nywerheidsarea) aan die noordwestekant van Pretoria nie. Hierdie plek word egter "Zandfontein" gespel en is by die koördinate .

## Sien ook 
* Lys van dorpe in Suid-Afrika

## Verwysings
Duke Montana

**Duccio Barker**, bekend onder die naam **Duke Montana**, is 'n Italiaanse kletsrymer (rapper). Hy is op 7 Februarie 1975 in Rome van 'n Engelse pa en Italiaanse ma gebore.

Barker sing in Italiaans en Engels. Tydens sy loopbaan het hy saam met 'n paar Italiaanse en Amerikaanse kletsrymers soos Kool G Rap, Onyx, Club Dogo, Fabri Fibra, Emis Killa, Noyz Narcos, Wu-Tang Clan en Ice-T opgetree.
French Toast

**French Toast** is 'n rolprent wat op 24 April 2015 in Suid-Afrika vrygestel is. Die rolprent is deels in Frankryk en deels in Suid-Afrika geskiet. Groot dele van die dialoog is in Afrikaans, Frans en Engels.

## Genre 
Die rolprent is 'n romantiese komedie. Dit het geen ouderdomsperk nie en is geskik vir die hele gesin.

## Hoofrolspelers 
Lika Berning en Thierry Ballarine vertolk die hoofrolle as Lise le Roux en Jean-Pierre Baptiste onderskeidelik.
Van die ander akteurs wat in die film speel:
* Paul du Toit
* Deon Lotz
* Helene Lombaard

## Storielyn 
Die rolprent handel oor fotograaf Lise le Roux (Lika Berning) wat saam met haar pa op 'n wynplaas naby Stellenbosch woon. Lise se ma, wat lank gelede oorlede is, het as simbool van haar nagedagtenis 'n geheime familieresep vir Franse braaibrood nagelaat.

Op 'n reënerige dag ontdek Lise haar ma se ou dagboek en vind tot haar verbasing uit dat sy ‘n broer of suster iewers in Frankryk het. Ondanks die feit dat Theo, haar pa se regterhand-wynmaker, op die punt staan om haar te vra om te trou, besluit Lise om na Parys te vertrek op soek na haar broer of suster en hopelik 'n stukkie waarheid oor haar ma uit te vind.

In Parys ontmoet Lise 'n Franse sjef, Jean-Pierre Baptiste. Jean-Pierre soek ‘n fotograaf vir sy nuwe kookboek. Lise stem in om die foto's vir sy boek te neem mits hy haar help om leidrade te volg om haar verlore broer of suster op te spoor.

Terwyl hulle Parys saam verken, ontdooi Jean-Pierre se warm spontane persoonlikheid Lise se koel terughoudendheid. Lise se lewe verander in 'n palet van nuwe smake, teksture, kleure en emosies, totdat daar skielik iets gebeur wat meebring dat Jean-Pierre verdwyn nadat hy vir Lise laat belowe het dat sy nie na hom sal soek nie. Lise ontdek uiteindelik die waarheid wat sy gehoop het haar vry sou maak.

## Verwysings 
## Sien ook 
* Lys van Afrikaanse rolprente
Stephen Mokoka

duimnael|300px|Stephen Mokoka

**Stephen Mokoka** (gebore 31 Januarie 1985) is 'n Suid-Afrikaanse langafstandatleet. Mokoka neem aan wedlope van 3000 meter tot marathonafstande deel. Hy het vier medaljes tydens die Universiade ingepalm en het Suid-Afrika internasionaal in landlope en baanitems verteenwoordig. Hy het ook Suid-Afrika in die marathon by die Olimpiese Somerspele van 2012 verteenwoordig.

## Medaljes 
## Rekords 
## Eksterne skakels 
* Mokoka se profiel op iaaf.org
* Profiel op sports-reference.com
Langham Dale

duimnael|regs|200px|Sir Langham Dale.
duimnael|regs|200px|Borsbeeld van Langham Dale in die Oppenheimer Biblioteek, Universiteit van Kaapstad

Sir **Langham Dale** (22 Mei 1826, Kingsclere, Hampshire – 12 Januarie 1898, Mowbray, Kaapstad) was die Kaapkolonie se tweede superintendent-generaal van onderwys.

Dale het in 1847 met lof gegradueer aan die Queen's College, Oxford, en is die volgende jaar 'n professoraat in die klassieke aan die Suid-Afrikaanse Kollege in Kaapstad aangebied deur sir John Herschel. Dié amp het hy tot 1858 beklee. Tydens 'n besoek aan Engeland in daardie jaar het hy 'n eredoktorsgraad van die Universiteit van Glasgow ontvang en met sy terugkeer na die Kaap in 1859 is hy aangestel as opvolger van James Rose-Innes as superintendent-generaal van onderwys.

Terwyl hy gedien het as voorsitter van die raad van openbare eksaminatore (1859–'72) het hy die oprigting van 'n universiteit voorgestel as opvolger van die Raad van Eksaminatore, waarna hy in 1873 die eerste vise-kanselier van die Universiteit van die Kaap die Goeie Hoop geword het. Hy het opgetree as voorsitter van die Staatsdienskommissie van 1886-'87, was 'n genoot van die Royal Geographical Society en het talle wetenskaplike, klassieke en letterkundige artikels tot die *Cape Monthly Magazine* bygedra. In 1890 is hy verkies as kanselier van die universiteit. Hy was meer as 30 jaar lank 'n trustee van die Suid-Afrikaanse Openbare Biblioteek, en het opgetree as voorsitter van die komitee van die Vereniging vir Skone Kunste en gedien in die komitee van die Botaniese Tuin. In 1899 is die KCMG aan hom toegeken.

Met sy aftrede in 1892 het die Kaapse Parlement 'n pensioen aan hom toegeken wat gelykstaande was aan sy volle salaris as huldeblyk vir sy groot bydrae tot die onderwys in die Kaapkolonie. Sy opvolger was die uiters bekwame sir Thomas Muir.

Dale-kollege op King William's Town is na hom genoem.

## Bronne 
*  De Kock, W.J. 1968. *Suid-Afrikaanse Biografiese Woordeboek, deel I*. Kaapstad: Nasionale Boekhandel Beperk.
*  Potgieter, D.J. (ed.) 1972. *Standard Encyclopaedia of Southern Africa*. Cape Town: Nasionale Opvoedkundige Uitgewery (Nasou).
Koffiekabinet

'n **Koffiekabinet** (Engels: *Coffee cabinet*) is 'n roomys-gebaseerde drankie wat byna uitsluitlik op Rhode Island en in die suidooste van Massachusetts aangetref word. Dit bestaan uit koffieroomys, -stroop, en melk. Die bestanddele word in 'n menger vir drankies of melkskommel gemeng.
In onlangse jare het dit moeiliker geword om 'n outentieke kabinet te vind, maar baie romerye op Rhode Island bedien dit nog, insluitend die ''Delekta's Pharmacy* in Warren en die *Original Vanilla Bean* in South Kingstown. Die *Newport Creamery'', 'n ketting van familierestaurante wat byna uitsluitlik op Rhode Island aangetref word, bedien 'n variasie van kabinette met ysmelk onder die naam "*Awful Awful*". Elders in Nieu-Engeland word daar dikwels daarna as 'n *frappe* verwys.

## Verwysings 
* 15px Hierdie artikel is vertaal uit die Engelse Wikipedia
Massamiddelpunt

[duimnael|Hierdie [speelding gebruik die massamiddelpunt-beginsel om op ’n vinger te balanseer.]]
Die **massamiddelpunt** van ’n voorwerp of ’n groep voorwerpe is in fisika die **gemeenskaplike swaartepunt** van die voorwerp(e), die unieke punt wat beweeg asof al die massa daar gekonsentreer is en al die eksterne kragte daar aangewend word. In sterrekunde word die massamiddelpunt van twee of meer liggame wat om mekaar wentel die **barisentrum** genoem.

In die geval van ’n enkele stabiele liggaam is die massamiddelpunt op ’n vasgestelde plek met betrekking tot die liggaam, en as die liggaam ’n eweredige digtheid het, sal dit by die geometriese swaartepunt geleë wees. Die massamiddelpunt kan buite die liggaam lê, soos by ’n hol liggaam of een met oop punte (soos ’n hoefyster). Waar verskeie liggame ter sprake is, soos by die planete om die Son, kan die punt buite enigeen van die afsonderlike liggame lê.

## Berekening 
Vir ’n stelsel van *n* materiële massapunte m_1, m_2, \ldots m_n met koördinate \vec{ r_1}, \vec{ r_2} \ldots \vec{ r_n} word die koördinate van die massamiddelpunt bereken met die formule

:\vec{ r_C} = \frac{1}{M} \sum_{i=1}^n m_i\vec{ r_i}

...waar M die totale massa is, die som van die massa van die voorwerpe:

:M = \sum_{i=1}^n m_i .

## Sterrekunde 
Die massamiddelpunt speel ’n belangrike rol in sterrekunde, waar dit gewoonlik die **barisentrum** genoem word. Dit is die punt tussen twee voorwerpe waar hulle mekaar balanseer. Wanneer ’n natuurlike satelliet om ’n planeet wentel, of ’n planeet om ’n ster, wentel albei liggame om ’n punt wat weg van die grootste liggaam se middelpunt lê. Die maan wentel byvoorbeeld nie om die Aarde se middelpunt nie, maar om ’n punt tussen die twee voorwerpe se middelpunte, sowat 1&nbsp;710&nbsp;km onder die oppervlak van die Aarde waar hul onderskeie massas balanseer. Dit is die punt waarom die Aarde en die maan draai terwyl hulle om die Son wentel. As die massaverskil kleiner was, soos in die geval van Pluto en sy maan, Charon, sou die barisentrum buite albei liggame gelê het.

In die beelde hieronder dui die rooi kruis die massamiddelpunt van twee liggame met verskillende massaverskille aan wat om mekaar wentel.

## Verwysings 
*15px Hierdie artikel is vertaal uit die Engelse Wikipedia
Wijnjewoude

**Wijnjewoude** (Wes-Fries: *Wynjewâld*) is 'n dorp in die Nederlandse provinsie Friesland. Die dorp lê tussen Drachten en Oosterwolde en ressorteer onder die munisipaliteit Opsterland (Wes-Fries: *Opsterlân*).

## Beeldbepalende geboue 

Lêer:Kerk Wijnjewoude..JPG|Kerk van Wijnjeterp
Lêer:Kerkje van Wijnjewoude- Duurswoude.jpg|Kerk van Duurswoude

## Eksterne skakels 
*
Universiade

duimnael|280px|Die Universiade van 1989
duimnael|280px|Die Universiade van 2011

Die **Universiade** is 'n internasionale sportbyeenkoms vir universiteitstudente. Die geleentheid word deur die FISU (*International University Sports Federation* of *Fédération internationale du sport universitaire*) georganiseer. Die naam is 'n kombinasie van die woorde "Universiteit" en "Olimpiade". In Engels word dit ook soms die "*World University Games*" of "*World Student Games*" genoem.

Die Universiade word elke twee jaar gehou. Dit bestaan uit 'n somer- en 'n winterprogram. Beide vind meestal in dieselfde jaar plaas. Die somer- en winterprogramme word afsonderlik van mekaar deur 'n gasstad georganiseer. Ongeveer 8&nbsp;000 studente neem aan die somer-, en sowat 3&nbsp;500 aan die winterprogram deel.

## Geskiedenis 
In 1923 is 'n "*International Universities Championship*" reeds in Parys gehou. Dit is deur die "*Union Nationale des Étudiants Français*" (UNEF) georganiseer. Vanaf 1924 organiseer die "*Confédération Internationale des Étudiants*" (CIE) elke somer 'n sportbyeenkoms vir studente, wat in 1930 die naam "*International University Games*" kry. Die byeenkoms is vir die laaste keer in 1939 aangebied.

In 1947 organiseer die "*Fédération Internationale du Sport Universitaire*" (FISU) weereens 'n sportbyeenkoms. In 1957 kry die byeenkoms die naam "*World University Games*", en in 1959 die naam Universiade.

## Sportsoorte 
* Sport by die somerprogram is: atletiek, basketbal, fietsry, skermsport, sokker, gimnastiek, ritmiese gimnastiek, swem, sierduik, waterpolo, judo, roei, tennis, tafeltennis, taekwondo, en vlugbal.
* Sport by die winterprogram is: alpeski, landloop-ski, skispring, Noorse kombinasie, kunsskaats, yshokkie, kortbaanskaats, tweekamp, sneeuplankry, langbaanskaats en ysbal.

## Plekke 
Die onderstaande tabel wys die gasstede van die somer- en winter-universiades respektiewelik.

## Verwysings 
## Eksterne skakels 
* FISU se amptelike webtuiste
Mount Tyree

[duimnael|links|'n [NASA-satellietbeeld van die Mount Vinson. Bo links kan Mount Tyree gesien word]]
**Mount Tyree** is 'n berg in die Antarktika, wat naby die Antarktiese skiereiland geleë is. Met 'n hoogte van 4&nbsp;852 meter is dit die tweede hoogste berg in die Antarktika na die nabygeleë Mount Vinson. Die Mount Tyree is genoem ná die Amerikaanse admiraal David M. Tyree, kommandeur van die Naval Support Force in Antarctica.

Die berg is tydens 'n vlug van die Amerikaanse Lugmag in 1958 ontdek en 1967 deur 'n ekspedisie onder Nicholas Clinch vir die eerste keer bestyg.

## Verwysings
Mount Saint Elias

duimnael|links|Mount Saint Elias soos gesien vanaf Icy Bay, Alaska
**Mount Saint Elias** is 'n berg in Noord-Amerika wat op die grens tussen die Amerikaanse deelstaat Alaska en die Kanadese gebied Yukon geleë is. Met 'n hoogte van 5&nbsp;489 meter is dit die derde hoogste berg in die Rotsgebergte ná die Mount McKinley en die Mount Logan. Dit is die tweede hoogste berg van beide die VSA en van Kanada. Die Mount Saint Elias is aan die suidwestelike punt van beide Yukon en Kanada se grondgebied net suidwes van die Mount Logan geleë.

Mount Saint Elias is op 16 Julie 1741 deur die Russiese ontdekkingsreisiger Vitus Bering ontdek en is genoem ná die Kaap Saint Elias in Alaska.

## Verwysings 
## Eksterne skakels 
*
Dunwich

**Dunwich** [ˈdʌnɨtʃ] is 'n nedersetting en *civil parish* in die Engelse graafskap Suffolk. Dit is in die Suffolk Coast and Heaths-streek geleë, 'n gebied wat vanweë sy buitengewone natuurskoon besondere beskerming geniet, en 92 myl (148&nbsp;km) noordoos van Londen. Volgens die sensus van 2001 is die bevolking op 804 vasgestel.

In die Angel-Saksiese tydperk was Dunwich die hoofstad van die Koninkryk van die Oos-Angele, maar as gevolg van kuserosie het die seehawe net soos die grootste deel van die oorspronklike nedersetting oor die laaste sewe eeue verdwyn. Op sy hoogtepunt was Dunwich 'n belangrike internasionale hawestad wat ten opsigte van sy grootte met 14de eeuse Londen kon meeding.
duimnael|links|Die strand van Dunwich
'n Verwoestende stormvloed, wat die kus van Oos-Anglia in 1286 getref het, het Dunwich se agteruitgang meegebring. Nóg twee stormvloede het in die volgende jaar verwoesting gesaai, die Suid-Engelse vloedramp in Februarie en die St. Lucia-stormvloed. Uiteindelik het die Noordsee-vloede groot dele van die dorpsgebied verdelg en dit verminder tot sy huidige beskeie grootte.

Die tragiese lot van die eens magtige hawestad het dit besonders aanloklik gemaak vir romantici. Bekende kunstenaars soos die skilder J. W. Turner en die skrywers Edward Fitzgerald, Jerome K Jerome, Henry James en Lucy Montgomery het besoeke aan Dunwich gebring. Turner het 'n aansig van die dorp geskilder toe die Allerheiligekerk (*All Saints Church*) nog op die kranse gestaan het. Sy toring het as uitkykpunt vir smokkelaars gedien wat hul skrale inkomste aangevul het deur 18de en 19de eeuse doeane- en aksynsbeamptes om die bos te lei.

Alhoewel Dunwich se kiesersbevolking tydelik tot slegs twaalf gedaal het, is die dorp nogtans deur twee afgevaardigdes in die parlement verteenwoordig. Eers met die Hervormingswet van 1832 is dié laaste middeleeuse voorreg afgeskaf, terwyl die see die dorp se laaste groot kerkgebou verdelg het. Dunwich het daarna 150 jaar lank deel uitgemaak van die Barnes-familie se landgoed. Goedkoop treinvervoer het, net soos die morbiede fassinasie wat die dorp ingehou het, van Dunwich 'n gewilde bestemming vir Victoriaanse dagtoeriste gemaak.

Gedurende die Tweede Wêreldoorlog het die Britse leër groot dele van die dorpsgebied oorgeneem en versterkings gebou om 'n moontlike Duitse inval te kan afweer. In 1947 het die Barnes-familie die dorp aan huurders verkoop.

## Verwysings
Mount Kosciuszko

**Mount Kosciuszko** is met 'n hoogte van 2&nbsp;228&nbsp;meter die hoogste berg op die vasteland van Australië, terwyl die hoogste berg op die Australiese kontinent Poensjak Djaia is. Die berg is in die deelstaat Nieu-Suid-Wallis in die Australiese Alpe van die Groot Skeidingsgebergte geleë.

[duimnael|links|[Nasa-Satellietbeeld van Mount Kosciuszko]]
Mount Kosciuszko is in 1840 deur die Poolse ontdekkingsreisiger Paweł Strzelecki ontdek en vir die eerste keer bestyg. Hy het die berg ná die Poolse en Amerikaanse nasionale held Tadeusz Kościuszko genoem, wie in die Kościuszko-opstand teen die Koninkryk Pruise en die Russiese Ryk asook in die Amerikaanse Onafhanklikheidsoorlog aan die kant van George Washington teen die Britte geveg het.

Naby Mount Kosciuszko is Mount Townsend geleë, met 'n hoogte van 2&nbsp;209&nbsp;meter ietwat kleiner. Die name Mount Kosciuszko en Mount Townsend is oorspronklik toegewys aan hierdie berge. By hermeting is uitgevind, dat die as-hoër-beskoude Mount Kosciuszko kleiner is as Mount Townsend. Sodat Mount Kosciuszko die hoër berg kon bly, het die New South Wales Lands Department later die name van die twee berge omgeruil.

## Verwysings 
## Eksterne skakels 
*
Mount Townsend

**Mount Townsend** is met 'n hoogte van 2&nbsp;209&nbsp;meter die tweede hoogste berg op die vasteland van Australië ná die nabygeleë Mount Kosciuszko. Die berg is in die deelstaat Nieu-Suid-Wallis in die Australiese Alpe van die Groot Skeidingsgebergte geleë.

duimnael|links|*Noordoostelike uitsig oor Mount Kosciuszko se noordelike bergspits*, skildery van Eugene von Guérard (1811–1901), olie op doek, 1863
Mount Townsend is in 1840 deur die Poolse ontdekkingsreisiger Paweł Strzelecki ontdek en vir die eerste keer bestyg. Die berg is in 1885 deur Robert Lendlmayer von Lendenfeld na 'n regeringsamptenaar Mr. Townsend genoem.

Naby Mount Townsend is Mount Kosciuszko geleë, met 'n hoogte van 2&nbsp;228&nbsp;meter ietwat groter. Die name Mount Kosciuszko en Mount Townsend is oorspronklik toegewys aan hierdie berge. By hermeting is uitgevind, dat die as-hoër-beskoude Mount Kosciuszko kleiner is as Mount Townsend. Sodat Mount Kosciuszko die hoër berg kon bly, het die New South Wales Lands Department later die name van die twee berge omgeruil.

## Verwysings 
## Eksterne skakels